CELEX: 52008PC0428
Language: mt
Date: 2008-07-07
Title: Proposta għal direttiva tal-Kunsill li temenda d-Direttiva 2006/112/KE , fir-rigward ta' rati mnaqqsa ta' taxxa fuq il-valur miżjud {SEC(2008) 2190} {SEC(2008) 2191}

Avviż Legali Importanti

|

52008PC0428

Proposta għal direttiva tal-Kunsill li temenda d-Direttiva 2006/112/KE , fir-rigward ta' rati mnaqqsa ta' taxxa fuq il-valur miżjud {SEC(2008) 2190} {SEC(2008) 2191}  /* KUMM/2008/0428 finali - CNS 2008/0143 */  

	[pic] | KUMMISSJONI TAL-KOMUNITAJIET EWROPEJ |Brussel 7.7.2008KUMM(2008) 428 finali2008/0143 (CNS)Proposta għalDIRETTIVA TAL-KUNSILLli temenda d-Direttiva 2006/112/KE , fir-rigward ta' rati mnaqqsa ta' taxxa fuq il-valur miżjud(preżentata mill-Kummissjoni) SEC(2008) 2190}{SEC(2008) 2191}MEMORANDUM TA' SPJEGAZZJONI1. KUNTEST TAL-PROPOSTA1.1. Raġunijiet għal u għanijiet tal-propostaAbbażi ta' studju fuq il-VAT imnaqqsa applikata għall-oġġetti u s-servizzi fl-Istati Membri ta' l-Unjoni Ewropea ppreżentat mill-Copenhagen Economics (iktar 'il quddiem "l-istudju CE"), il-Kummissjoni fil-5 ta' Lulju 2007 adottat Komunikazzjoni dwar ir-rati tal-VAT minbarra r-rati standard tal-VAT (COM(2007) 380) (iktar 'il quddiem "il-Komunikazzjoni ta' l-2007"), li tesplora l-azzjonijiet għall-quddiem fil-qasam ta' rati mnaqqsa ta’ VAT, bħala l-punt tat-tluq għal diskussjoni politika wiesgħa fl-Istituzzjonijiet l-oħra ta' l-UE u mal-partijiet interessati kollha. Il-fehmiet kollha rilevanti li nġabru fuq dan il-qasam ser iservu biex tinbeda proposta sostenibbli u bilanċjata sew fi żmien medju fuq l-ambitu futur ta' rati mnaqqsa ta’ VAT.B'mod parallel mad-diskussjoni li għadha għaddejja, il-Kummissjoni qiegħda tippreżenta hawnhekk proposta leġiżlattiva limitata li temenda d-dispożizzjonijiet tad-Direttiva 2006/112/KE tat-28.11.2006 (iktar 'il quddiem "id-Direttiva tal-VAT") dwar kwistjonijiet urġenti, li m'għandhomx bżonn ta' xi studju addizzjonali sostanzjali ħlief għal dak imsemmi fil-Komunikazzjoni tagħha u speċifikat fid-Dokument (SEC(2007 910) ta’ Ħidma ta’ l-Istaff tal-Kummissjoni. Din il-proposta għandha tiġi kkunsidrata bħala l-ewwel azzjoni dwar rati mnaqqsa ta’ VAT.L-għan tal-Kummissjoni huwa biex jiġu żgurati opportunitajiet indaqs għall-Istati Membri kif ukoll aktar trasparenza, konsistenza u funzjonament bla xkiel tas-suq intern fir-rigward ta' rati mnaqqsa ta’ VAT għal servizzi pprovduti lokalment inklużi servizzi li jirrikjedu ħafna ħaddiema u servizzi ta' restoranti. Huma inklużi wkoll xi adattamenti tekniċi f'din il-proposta.1.2. Kuntest ġeneraliIl-Komunikazzjoni ta' l-2007 tibni fuq il-bżonn għas-simplifikazzjoni, il-funzjonament xieraq tas-suq intern, it-tnaqqis ta' l-ispejjeż tal-konformità u għall-koerenza. F'dan l-isfond, id-diskussjoni fuq reviżjoni fil-fond ta' l-ambitu tar-rati mnaqqsin tal-VAT fil-livell ta' l-UE għadu kif beda jinkludi diskussjoni fil-Kunsill fuq l-effiċjenza u l-effettività ta' rati mnaqqsin biex tingħata spinta għall-għanijiet speċifiċi ta' politika. Għalhekk, hemm bżonn ta' aktar żmien biex jinġabru l-elementi kollha li għandhom jiġu kkunsidrati kif ukoll il-kontribut mill-istituzzjonijiet ta' l-UE u l-partijiet interessati oħrajn. Fuq din il-bażi biss ser ikun possibbli li tiġi identifikata azzjoni xierqa u sostenibbli għall-quddiemB'mod simili, l-adegwatezza li tiġi permessa l-applikazzjoni ta' rata mnaqqas għall-materjali li jiffrankaw l-enerġija u prodotti ta' benefiċċju għall-ambjent oħrajn jew servizzi (notevolment servizzi relatati ma' l-iffrankar fl-enerġija jew ta' l-effiċjenza fl-enerġija bħal spezzjonijiet, verifiki ta' enerġija u ċertifikazzjoniijiet dwar il-prestazzjoni ta' l-enerġija) bħalissa qed tiġi eżaminata aktar fid-dettal min-naħa tal-Kummissjoni skond it-talba magħmula mill-Kunsill Ewropew f'Marzu ta' l-2008. Fil-Ħarifa l-Kummissjoni ser tippreżenta r-riżultati ta' l-analiżi tagħha li ser jkunu akkumpanjati bi proposti u rakkomandazzjonijiet rilevanti flimkien ma' proposti li jindirizzaw kemm tkun xierqa l-eliminazzjoni ta' rati mnaqqsa għal prodotti bħall-pestiċidi li jagħmlu ħsara lill-ambjent.Sussegwentement għandha ssir analiżi aktar fil-fond ta' l-istruttura sħiħa tar-rati mnaqqsa tal-VAT.Fil-frattemp, il-Kummissjoni tikkunsidra li huwa importanti li jiġu affrontati l-aktar kwistjonijiet urġenti. Dawn huma l-problemi legali u politiċi li nqalgħu jew minħabba interpretazzjonijiet diverġenti tad-direttiva jew minħabba nuqqas ta' kundizzjonijiet ugwali għall-Istati Membri kollha fir-rigward tal-possibblità għall-Istati Membri li japplikaw rati mnaqqsa f'dawk l-oqsma fejn mhuwiex affettwat il-funzjonament xieraq tas-suq intern. B'mod partikolari, abbażi ta' l-analiżi magħmula fl-istudju CE, il-Kummissjoni tikkunsidra li hemm lok biex tingħata aktar awtonomija u ċertezza lill-Istati Membri fl-iffissar ta' rati mnaqqsa għal ċerti servizzi lokali f'konformità ma' l-isforzi biex jittejjeb l-ambjent kummerċjali għall-SMEs, li huwa wieħed mill-oqsma prijoritarji għall-azzjoni ta' l-Istrateġija ta' Liżbona għat-tkabbir u l-impjiegi, u b'mod partikolari l-Att dwar in-Negozji ż-Żgħar. .Għalhekk, din il-proposta tkopri essenzjalment id-dispożizzjonijiet temporanji ewlenin li jiskadu fl-aħħar ta' l-2010 dwar servizzi lokali li dwarhom l-istudju CE jipprovdi materjal suffiċjenti għal valutazzjoni ta' l-impatt. B'hekk tipproponi dispożizzjonijiet aġġornati permanenti fuq servizzi li jirrikjedu ħafna ħaddiema elenkati fl-Anness IV tad-Direttiva tal-VAT li jiskadu fil-31 ta' Diċembru 2010. Tipproponi wkoll iż-żieda ta' ċerti servizzi pprovduti lokalment oħrajn, inklużi servizzi ta' restoranti, ma' l-Anness III preżenti tad-Direttiva tal-VAT (lista ta' oġġetti u servizzi eliġibbli għal rata mnaqqsa). L-adattamenti tekniċi inklużi f'din il-proposta jirrigwardaw jew titjib fl-abbozzar legali, kjarifikazzjonijiet, aġġornamenti biex iqisu l-progress tekniku jew it-tneħħija ta' inkonsistenzi li hemm bħalissa.1.3. Valutazzjoni mill-KummissjoniL-istudju CE jikkonkludi li l-mixja lejn struttura aktar uniformi tar-rati tal-VAT għandha vantaġġi konsiderevoli mill-aspett purament ekonomiku. Iżda, rati mnaqqsa ta’ VAT immirati b'attenzjoni jistgħu jipprovdu benefiċċji speċifiċi, partikolarment f'termini ta' tkabbir ekonomiku: jistgħu jħajru lill-konsumaturi jaqilbu mill-ekonomija DIY (do it yourself) u l-ekonomija “moħbija” għall-ekonomija formali. Barra minn hekk, meta jiġu applikati għal servizzi pprovduti lokalment, ma jkunux rilevanti għall-funzjonament tas-suq intern. Hemm ukoll argumenti għall-introduzzjoni ta' rati mnaqqsa ta’ VAT fis-setturi li jimpjegaw ħafna ħaddiema li ftit għandhom sengħa biex jinħolqu b'mod permanenti impjiegi għal dawn il-ħaddiema.Fuq din il-bażi, il-Kummissjoni tikkonkludi li hemm raġunijiet tajbin biex servizzi lokali jiġu inklużi fil-lista ta' oġġetti u servizzi eliġibbli għal rata mnaqqsa ta' VAT. Għalhekk qed tipproponi li tinkludi fl-Anness III l-kategoriji kollha ta' l-Anness IV, li bis-saħħa ta' l-Artikolu 107 huma lokali u x'aktarx ma jikkawżawx distorzjoni fil-kompetizzjoni, u biex jitwessa' l-ambitu ta' rati mnaqqsa ta’ VAT lil xi servizzi oħrajn li huma lokali minħabba l-karatteristiċi bażiċi tagħhom. Ir-regoli tal-post ta' provvista jiżguraw it-tassazzjoni tagħhom fil-post ta' konsum, ma jistgħux jiġu pprovduti minn post remot, huma fil-biċċa l-kbira intiżi għas-suq lokali ta' konsumaturi finali u l-fornitur u l-klijent ikunu jinsabu f'żona ġeografika limitata. It-tibdiliet għad-Direttiva proposti se jagħmluha possibbli sabiex l-Istati Membri japplikaw rati mnaqqsa tal-VAT għal xogħlijiet ta' rinnovazzjoni u tiswija li jimmiraw għall-iffrankar fl-enerġija kif ukoll għall-effiċjenza fl-enerġija.1.4. Dispożizzjonijiet eżistenti fil-qasam tal-propostaL-eżerċizzju jinvolvi tibdil fit-Titolu VIII (Rati) tad-Direttiva tal-VAT.1.5. Konsistenza ma' politika u għanijiet oħrajn ta' l-UnjoniDin il-proposta taqbel għal kollox mal-politika stabbilita tal-VAT ta' l-UE kif ukoll politika u għanijiet oħrajn ta' l-UE. B'mod partikolari timmira biex tiżgura li jkun hemm il-funzjonament xieraq tas-Suq Intern. Din il-proposta tifforma parti wkoll mill-Att dwar in-Negozji ż-Żgħar adottat fil-25 ta’ Ġunju 2008. Għalkemm mhuwiex maħsub esklużivament għall-SMEs, għandu jħalli effett pożittiv fuqhom billi s-setturi in kwistjoni jinkludu ħafna SMEs u l-proposta se twassal għal ċertezza ġuridika rigward l-applikazzjoni sostnuta tal-VAT b’rati mnaqqsa f’dawn is-setturi.2. KONSULTAZZJONI TA' PARTIJIET INTERESSATI U VALUTAZZJONI TA' L-IMPATT2.1. Konsultazzjoni ta' partijiet interessatiTnediet konsultazzjoni pubblika mal-partijiet interessati kollha. L-aktar li kien hemm fil-mira kienu l-pubbliku u n-negozji imma xi awtoritajiet nazzjonali rrispondew ukoll.B'mod ġenerali, il-konsultazzjoni ma żvelatx argumenti li ma kinux diġà koperti minn jew li huma rilevanti għall-finijiet tal-valutazzjoni ta' l-impatt. Barra min hekk, ma kien hemm kważi l-ebda data rilevanti li vvalutat l-effetti pożittivi jew negattivi tat-tnaqqis tar-rati tal-VAT għad-diversi setturi fejn tintalab rata mnaqqsa. Il-maġġoranza tar-risposti jappoġġaw l-analiżi tal-Kummissjoni fid-dokument ta' konsultazzjoni tagħha u ż-żieda fl-Anness III ta' servizzi pprovduti lokalment, inkluż servizzi li jirrikjedu ħafna ħaddiema li bħalissa huma koperti bl-Anness IV, restoranti, djar u xi adattamenti tekniċi potenzjali. Huma jappoġġaw ġeneralment il-metodu ta' żewġ stadji maħsubin mill-Kummissjoni li jikkonsisti f'li jiġu ttrattati malajr kwistjonijiet urġenti, u li jitkompla d-diskussjoni wiesgħa mniedi fl-2007 fuq soluzzjoni aktar globali u sostenibbli għall-futur dwar l-ambitu tar-rati mnaqqsa ta’ VAT. Rapport fil-qosor ddettaljat tar-riżultati tal-konsultazzjoni pubblika ser jiġi ppubblikat kemm jista' jkun malajr.Din il-konsultazzjoni miftuħa fuq l-Internet mill-11/03/2008 sat-12/05/2008. Il-Kummissjoni rċeviet aktar minn 550 risposta. Ir-riżultati ser ikunu disponibbli fuq http://ec.europa.eu/taxation_customs/common/consultations/tax/artikolu_4850_en.htm2.2. Ġbir u użu ta' kompetenzi tekniċiMa kienx hemm bżonn ta' kompetenzi tekniċi oħrajn. L-istudju li sar mill- Copenhagen Economics fuq ir-rati mnaqqsa huwa bażi suffiċjenti.2.3. Valutazzjoni ta' l-impattDin il-proposta hija inizjattiva ta' prijorità fil-Programm Leġiżlattiv u ta' Ħidma tal-Kummissjoni ta' l-2008Dawn l-għażliet ta' politika li ġejjin ġew ivvalutati minn perspettiva ekonomika, soċjali u ambjentali:-  (1) L-ebda bidla fil-politika.-  (2) Id-dispożizzjonijiet preżenti inkluża l-għażla għall-Istati Membri biex japplikaw rati mnaqqsa għal ċerti servizzi li jirrikjedu ħafna ħaddiema (elenkati fl-Anness IV) issir permanenti u disponibbli għalihom kollha.-  (3) Il-lista ta' dawn is-servizzi li jirrikjedu ħafna ħaddiema li huma eliġibbli għal rati mnaqqsa tiġi estiża għal numru ta' servizzi pprovduti lokalment (żgħar) simili għal djar privati biss.-  (4) Il-lista ta' dawn is-servizzi li jirrikjedu ħafna ħaddiema tiġi estiza għal numru ta' servizzi (żgħar) simili għal xi klijenti mhux kummerċjali oħrajn, bħat-tiswija, manutenzjoni u tindif ta' postijiet ta' qima, wirt kulturali u monumenti storiċi.-  (5) L-Istati Membri għandhom l-għażla li japplikaw rati mnaqqsa għas-servizzi ta' restoranti.-  (6) L-Istati Membri jistgħu japplikaw ukoll rati mnaqssa għall-bini u l-alterazzjoni (sinifikanti) ta' djar privati u għall-provvisti għalihom.-  (7) L-Istati Membri jistgħu japplikaw ukoll rati mnaqqsa għall-bini u r-rinnovazzjoni u l-alterazzjoni sinifikanti ta' xi bini mhux kummerċjali (bħal postijiet ta' qima, wirt kulturali u monumenti storiċi) u għall-provvisti għalihom.Ir-rapport dwar il-valutazzjoni ta' l-impatt (SEC(2008) 2190) u s-sommarju bil-kummenti tiegħu (SEC(2008) 2191) huwa aċċessibbli fuq il-websajt tad-DG Tassazzjoni u Unjoni Doganali. Fil-qosor u mingħajr ma jitqiesu l-impatti tal-baġit fuq l-Istati Membri, li, fl-ewwel lok, huma għandhom jivvalutaw, il-preferenza globali hija biex jiġu inklużi l-għażliet 2, 3, 5 u 6 fil-proposta.Il-Kummissjoni għamlet valutazzjoni ta' l-impatt li huwa elenkat fil-Programm ta' Ħidma u r-rapport tiegħu ser ikun aċċessibbli fuq http://ec.europa.eu/taxation_customs/taxation/vat/key_documents/legislation_proposed/index_en.htm.3. ELEMENTI ġURIDIċI TAL-PROPOSTA3.1. Sommarju ta' l-azzjoni propostaMeta temenda l-Anness III preżenti tad-Direttiva tal-VAT, din il-proposta tipprovdi għall-possibblità ġenerali għall-Istati Membri kollha li japplikaw rati mnaqqsa ta’ VAT għal servizzi pprovduti lokalment, inkluż servizzi li jirrikjedu ħafna ħaddiema u servizzi ta' restoranti. Huma inklużi f'din il-proposta wkoll xi adattamenti tekniċi.3.2. Bażi ġuridikaL-Artikolu 93 tat-Trattat.3.3. Prinċipju tas-sussidjarjetàIl-prinċipju tas-sussidjarjetà japplika billi l-proposta ma taqax taħt il-kompetenza esklużiva tal-Komunità. L-għanijiet tal-proposta ma jistgħux jintlaħqu biżżejjed mill-Istati Membri għar-raġunijiet li ġejjin.Il-Komunità diġà stabbiliet dispożizzjonijiet armonizzati fuq rati mnaqqsa ta’ VAT, jiġiferi fid-Direttiva tal-VAT. Dawn id-dispożizzjonijiet jistgħu jiġu emendati jew estiżi biss b'att Komunitarju u l-leġiżlazzjonijiet ta' l-Istati Membri ma jistgħux jiddevjaw mir-regoli armonizzati.Għar-raġunijiet msemmijin aktar 'il fuq, l-azzjoni Komunitarja biss tista' tilħaq l-għanijiet tal-proposta u tiżgura trattament ugwali taċ-ċittadini fl-Unjoni Ewropea. Il-proposta għalhekk tikkonforma mal-prinċipju tas-sussidjarjetà.3.4. Il-prinċipju tal-proporzjonalitàIl-Proposta tikkonforma mal-prinċipju tal-proporzjonalità għar-raġunijiet li ġejjin:Din il-proposta testendi l-ambitu ta' rati mnaqqsa għal xi kategoriji ġodda. Iżżomm l-għażla preżenti għall-Istati Membri li japplikaw rati mnaqqsa ta’ VAT. Għalhekk ma timponi l-ebda obbligu.Minħabba l-ambitu limitat tagħha, il-miżura hija proporzjonata ma' l-għan li għandu jinkiseb. Id-direttiva ma tinvolvi l-ebda spiża finanzjarja għall-Komunità. Għalkemm ir-rati mnaqqsa ta’ VAT jistgħu jinvolvu tnaqqis fid-dħul għall-Istati, ma jitfgħu l-ebda piż finanzjarju fuq l-operaturi ekonomiċi, u l-konsumaturi għandhom, fil-prinċipju, jibbenefikaw minn tnaqqis kontinwu fir-rati, sakemm dan jiġi rifless fil-prezzijiet finali.3.5. L-għażla ta' l-istrumentiL-istrument propost: id-direttiva.Mezzi oħra ma jkunux tajbin minħabba r-raġuni li ġejja:Din il-proposta timmodifika dispożizzjonijiet dwar rati mnaqqsa ta’ VAT li diġà ġew stabbiliti f'Direttiva.4. L-EFFETTI FUQ IL-BAġITIl-proposta m'għandha l-ebda effett fuq il-baġit tal-Komunità.5. INFORMAZZJONI SUPPLIMENTARI5.1. Tabella ta' korrelazzjoniL-Istati Membri huma meħtieġa li jikkomunikaw lill-Kummissjoni t-test tad-dispożizzjonijiet nazzjonali li jittrasponu d-Direttiva kif ukoll tabella ta' korrelazzjoni bejn dawk id-dispożizzjonijiet u din id-Direttiva.5.2. Klawżola ta' analiżi/reviżjoni/sunsetDin il-proposta ma fihjiex klawżola sunset.5.3. Spjegazzjoni dettaljata tal-propostaB'mod konsistenti mal-konklużjonijiet pożittivi ta' l-istudju CE fuq l-utilità ta' l-applikazzjoni ta' rati mnaqqsa għal servizzi pprovduti lokalment meta dawn il-miżuri huma mmirati sew u huma sodisfatti kundizzjonijiet tas-suq speċifiċi inklużi servizzi li jirrikjedu ħafna ħaddiema, ir-restoranti u s-servizzi rrelatati mas-settur tad-djar u xi proprjetà immobbli oħra ġewwa l-Anness III. Hemm inkluż wkoll xi titjib legali ieħor.Ad Artikolu 1:-  (1) Artikolu 101: Billi l-Kummissjoni diġà ppreżentat rapport ta' valutazzjoni kif mitlub, id-dispożizzjoni skadiet u għalhekk qed titħassar.-  (2) Artikolu 102(1): qed isir titjib fil-kliem ta' din id-dispożizzjoni biex tiġi kkunsidrata l-evoluzzjoni teknoloġika u tiġi adattata għat-terminoloġija użata f'leġiżlazzjoni ta' l-UE oħra.-  (3) Kapitolu 3 tat-Titolu VIII (Artikoli 106 sa 108) (servizzi li jirrikjedu ħafna ħaddiema): Id-dispożizzjonijiet f'dan il-Kapitolu jikkonċernaw il-miżura temporanja sperimentali (sa l-aħħar ta' l-2010) ta' l-applikazzjoni ta' rati mnaqqsa fuq servizzi li jirrikjedu ħafna ħaddiema. Dawn id-dispożizzjonijiet ser jiskadu ladarba jiġu inkorporati b'mod permanenti fl-Anness III (kategoriji ġodda 10a u 21 sa 23). Għalhekk dan il-Kapitolu qed jitħassar.-  (4) sa (11) Artikolu 114(1), it-tieni subparagrafu, Artikoli 115, 116, 117(1), 123, 125(2), 128(2) u (4) u 129(1) u (2): Billi s-servizzi ta' restoranti u d-djar ġew inkorporati fl-Anness III (kategoriji 10 u 10a għad-djar u l-kategorija 12a għas-servizzi ta' restoranti), m'għandhomx għalfejn jibqgħu inklużi fid-derogi pprovduti f'dawn id-dispożizzjonijiet.-  (12) Anness III: Dan l-Anness ġie rivedut biex jintegra servizzi pprovduti lokalment inklużi servizzi li jirrikjedu ħafna ħaddiema li jinsabu fl-Anness IV u servizzi ta' restoranti li fir-rigward tagħhom il-Komunikazzjoni ta' l-2007 tikkonkludi li ma hemm l-ebda detriment potenzjali għall-funzjonament bla xkiel tas-suq intern. Saru wkoll xi adattamenti l-aktar fl-interess tar-razzjonalizzazzjoni u s-simplifikazzjoni permezz tal-korrezzjonijiet u l-kjarifikazzjonijiet neċessarji kif ukoll xi titjib tekniku fl-abbozzar. Dawn huma l-emendi li saru:-  Adattamenti tekniċi fl-abbozzar:-  Kategorija 3 (prodotti farmaċewtiċi): Aktar preċiżjoni u ftit twessigħ ta' dik il-kategorija biex jiġu koperti b'mod ċar kemm il-protezzjoni sanitarja femminili u l-ħrieqi tat-tfal bl-użu ta' kliem ġeneriku.-  Kategorija 4 (apparat għal persuni b'disabilità): Aġġornament mal-progress tekniku. Il-kategorija 4 preżenti tkopri biss tagħmir mediku, għajnuniet u strumenti oħra normalment maħsuba biex itaffu jew jikkuraw id-diżabilità. Il-kunċett ta' disabilità huwa wiesa' biżżejjed biex jinkludi wkoll mard serju u kroniku. Iżda, tagħmir jew apparat iddisinjat jew adattat għal persuni b'disabilità (eż., tastieri Braille, karozzi adattati speċjali, eċċ.) mhumiex eliġibbli għal rata mnaqqsa anki għalkemm jirrispondu għall-istess ħtiġijiet. Għalhekk il-Kummissjoni tipproponi li tinkludihom fil-kategorija 4.-  Kategorija 6 (kotba, eċċ.): Il-kliem preżenti jkopri biss kotba fuq bażi tal-karta. Għal raġunijiet ta' newtralità, hija meħtieġa estensjoni biex tkopri wkoll kotba li qegħdin fuq CD, CD-ROMs jew mezz fiżiku ieħor simili li b’mod predominanti jirripproduċu l-istess kontenut ta' tagħrif bħall-kotba stampati. Għalhekk huma koperti biss rekordings li jirriproduċu fundamentalment it-test miktub fi ktieb. Rekording li jkollu materjal supplimentari bħall-mużika, logħob, funzjoniiet ta' tiftix, links għal materjal ieħor u simili, apparti mit-test moqri bil-vuċi, jibqa' jkun suġġett għar-rata normali tal-VAT.-  Kategorija 8 (riċezzjoni ta' servizzi ta' xandir tar-radju u tat-televiżjoni): dawn is-servizzi huma provvisti taxxabbli, mhux ir-riċezzjoni tagħhom: għalhekk dan il-kliem tħassar.-  Kategorija 9 (provvista ta' servizzi minn kittieba, eċċ): Billi d-drittijiet mhumiex servizzi għall-finijiet tal-VAT, imma l-ħlas għal ċerti servizzi, it-test inkiteb mill-ġdid.-  Kategorija 16 (provvista ta' servizzi minn kummissjonanti, eċċ.): Biex ikun hemm separazzjoni ta' l-għan tad-definizzjoni tar-rata mnaqqsa mill-kwalità tal-fornitur qed jiġi propost li tingħaqad mat-tip ta' servizz provdut u minflok issir referenza għas-servizzi ta' kummissjonanti tal-funerali.-  Kategorija 18 (tindif ta' toroq, trattament ta' l-iskart, eċċ): L-ambitu ta' din il-kategorija huwa ddefinit b'mod dejjaq wisq bir-riżultat li servizzi ta' natura simili huma ttrattati b'mod differenti fir-rigward ta' rati. Per eżempju, filwaqt li t-tindif ta' toroq u l-ġbir ta' l-iskart domestiku huma eliġibbli għal rata mnaqqsa, m'hemm l-ebda referenza għas-servizzi tad-drenaġġ. Bl-istess mod, ir-rata mnaqqsa tista' tapplika għal trattament ta' skart, imma mhux għar-riċiklaġġ. Qed jiġi propost li dawn l-inkonsistenzi jitneħħew. Ir-referenza fl-Artikolu 13 għall-korpi tneħħiet għaliex huwa superfluwu li jingħad dak li diġà ġie rregolat f'dik id-dispożizzjoni.-  Estensjoni ta' kategorija eżistenti-  Il-Kategorija 10 hija mmodifikata u l- Kategorija 10a tiżdied biex tkopri b'mod usa' is-settur tad-djar. Din l-emenda tikkonsisti minn razzjonalizzazzjoni u estensjoni ta' l-għażla ta' l-Istati Membri biex japplikaw rati mnaqqsa fis-settur tad-djar bit-tneħħija tal-limitazzjoni għad-djar "pprovduti bħala parti mill-politika soċjali" u jiżdiedu t-tiswija, il-manutenzjoni u t-tindif tad-djar (bħalissa l-kategoriji 2 u 3 ta' l-Anness IV). Din il-possibbiltà li tiġi applikata rata mnaqqsa tal-VAT hija estiża wkoll għas-servizzi li jsiru fil-postijiet ta' qima rikonoxxuti mill-Istat Membru kkonċernat u fuq il-wirt kulturali u l-monumenti storiċi minħabba l-importanza kulturali ġenwina tagħhom. Mhuwiex probabbli li dan it-tibdil jikkawża distorzjoni tal-kompetizjoni fis-suq intern: il-post tat-tassazzjoni tas-servizzi dwar il-proprjetà immobbli huwa dejjem fil-post fejn tinsab il-proprjetà. Il-provdituri ta' servizzi relatati mal-proprjetà huma b'hekk suġġetti għall-istess kundizzjonijiet fir-rigward ta' rati immaterjalment mill-Istat Membru fejn huma stabbiliti.-  Kategoriji ġodda-  Kategorija 12a (servizzi ta' restoranti u catering ): Din iż-żieda qed issir biex jiġi offrut trattament ugwali lill-Istati Membri kollha imma wkoll għaliex il-provvista ta' servizzi ta' restoranti u catering tissodisfa l-istess kriterji bħal servizzi pprovduti lokalment miżjuda. Madankollu biex tiġi żgurata l-konsistenza mal-kategorija 1 dwar l-ikel, il-provvista ta' xorb alkoħoliku hija eskluża. Bħala deroga mill-prinċipju ta' "rata waħda għal tranżazzjoni waħda" li għandu japplika fil-każ ta' servizzi ta' restoranti, l-esklużjoni ta' dan ix-xorb jidher li huwa xieraq li tiġi evitata applikazzjoni ta' rata standard ta' VAT applikata għax-xorb alkoħoliku mixtri bħala tali u rata mnaqqsa tal-VAT meta jkun parti minn servizz ta' restorant. In-natura tas-servizzi konċernati u r-regoli applikabbli għall-post tat-tassazzjoni jfisser li r-riskju tar-rilokazzjoni huwa minimu. Barra minn hekk, l-akkomodazzjoni fil-lukandi u stabbilimenti simili diġà hija inkluża fl-Anness III. Iż-żieda ta' servizzi ta' restoranti u tal- catering tista' b'hekk tiġi kkunsidrata li hija razzjonalizzazzjoni ġġustifikata u tipprovdi opportunitajiet ugwali lill-Istati Mmebri kollha.-  Kategoriji 19 sa 23 (servizzi pprovduti lokalment): Id-dħul ta' servizzi li mhumiex servizzi li jirrikjedu ħafna ħaddiema imma ta' natura simili huwa meħtieġ għal raġunijiet ta' koerenza u trattament ugwali. Iżda għaċ-ċertezza legali huwa xieraq li jiġu elenkati s-servizzi kkonċernati.-  (13) Anness IV (servizzi li jirrikjedu ħafna ħaddiema): Bit-tħassir tal-Kapitolu 3 tat-Titolu VIII (Artikoli 106 sa 108), jeħtieġ li dan l-Anness jitħassar. Is-sustanza tad-dispożizzjonijiet tiegħu issa hija koperta mill-Anness III.Ad Artikoli 2 sa 4:-  Artikoli 2, 3 u 4 : Dawn huma dispożizzjonijiet finali.2008/0143 (CNS)Proposta għalDIRETTIVA TAL-KUNSILL ta’ [...]li temenda d-Direttiva 2006/112/KE , fir-rigward ta' rati mnaqqsa ta' taxxa fuq il-valur miżjudIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 93 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali Ewropew [3],Billi:(1) Id-Direttiva tal-Kunsill 2006/112/KC tat-28 ta' Novembru 2006 dwar is-sistema komuni tat-taxxa fuq il-valur miżjud[4] tawtorizza lill-Istati Membri biex japplikaw rata mnaqqsa waħda jew tnejn li m'għandhiex tkun anqas minn 5% u huma applikabbli biss għal lista restrittiva ta' provvisti, oġġetti u servizzi.(2) Fil-Komunikazzjoni tagħha dwar ir-rati tal-VAT minbarra r-rati standard tal-VAT[5] ippreżentata lill-Kunsill u l-Parlament Ewropew fl-2007, il-Kummissjoni kkunsidrat li qafas legali ġdid għal rati mnaqqsa ta' taxxa fuq il-valur miżjud (VAT) għandu jwassal għar-razzjonalizzazzjoni u s-simplifikazzjoni tas-sistema preżenti, mingħajr preġudizzju għall-possibilità għal iżjed flessibbilità li għandha tingħata lill-Istati Membri biex jadottaw rati mnaqqsa, partikolarment għas-servizzi pprovduti lokalment. B'risposta għal din il-Komunikazzjoni, tnieda diskussjoni wiesgħa fil-Kunsill, il-Parlament Ewropew u ma partijiet interessati oħrajn.(3) Filwaqt li din id-diskussjoni għadu jrid jiġi konkluż, diġà hemm il-ħtieġa li jiġu indirizzati xi kwistjonijiet urġenti u importanti biex jiġu żgurati opportunitajiet indaqs għall-Istati Membri kif ukoll aktar trasparenza, konsistenza u funzjonament bla xkiel tas-suq intern. Biex ma jkunx hemm ġudizzju minn qabel ta' l-eżitu tad-diskussjoni li għadha għaddejja, l-azzjoni għandu jkollha ambitu limitat.(4) F’dik il-Komunikazzjoni hawn fuq imsemmija, ġie konkluż li rati differenti tal-VAT applikati għal servizzi pprovduti lokalment ma huma ta' l-ebda detriment reali għall-funzjonament bla xkiel tas-suq intern. Għalhekk huwa xieraq li l-Istati Membri kollha jingħataw il-possibilità biex japplikaw rati mnaqqsa ta’ VAT għal servizzi, bħal servizzi li jirrikjedu ħafna ħaddiema koperti bid-dispożizzjonijiet temporanji applikabbli sa tmiem l-2010, servizzi relatati mas-settur tad-djar u mal-kura personali u servizzi tar-ristoranti. Dawn it-tibdiliet jagħmluha possibbli għall-Istati Membri biex japplikaw rati mnaqqsa tal-VAT rates għal-xogħlijiet ta' rinnovazzjoni u tiswija li jimmiraw għall-iffrankar fl-enerġija u għalleffiċjenza fl-enerġija.(5) Bħala prinċipju ġenerali, rata waħda tiġi applikat għal tranżazzjoni waħda. Billi x-xorb alkoħoliku huwa eskluż diġà mill-kategorija ta' l-ikel, li jiġu permessi rati mnaqqsa ta’ VAT għax-xorb alkoħoliku taħt il-kopertura ta' servizzi ta' ristoranti u catering joħloq inkonsistenzi u joffri possibbiltajiet ta' evażjoni. Għalhekk huwa xieraq li dan ix-xorb jiġi eskluż minn dik il-kategorija.(6) Huwa meħtieġ li jiġu inklużi adattamenti tekniċi biex ikun hemm kjarifikazzjoni, isir aġġornament mal-progress tekniku jew jitneħħew inkonsistenzi tal-preżent. B'mod partikolari, dawn l-adattamenti għandhom jagħtu l-istess possibblità għall-applikazzjoni ta' rata mnaqqsa ta' VAT lill-prodotti assorbenti ta' l-iġjene kollha (inkluż ħrieqi tat-tabi) u għall- audio books fuq CDs, CD-ROMs jew kwalunkwe bażi fiżika li b’mod predominanti tirriproduċi l-istess kontenut ta' tagħrif bħall-kotba stampati.(7) Uħud mid-dispożizzjonijiet relatati ma' derogi ġew inklużi fil-lista ta' provvisti ta' oġġetti u servizzi li għalihom tista' tapplika rata mnaqqsa u li issa skadew. Għalhekk għandhom jitħassru.(8) Id-Direttiva 2006/112/KE għandha għalhekk tiġi emendata skond dan,ADOTTA DIN ID-DIRETTIVA:Artikolu 1Id-Direttiva 2006/112/KE hija emendata kif ġej:(1) L-Artikolu 101 huwa mħassar;(2) Fl-Artikolu 102, l-ewwel paragrafu għandu jinbidel b'dan li ġej:"L-Istati Membri jistgħu japplikaw rata mnaqqsa għall-provvista ta' gass naturali, elettriku u s-sħana jew tkessiħ pprovduti permezz ta' netwerks tas-sħana jew tat-tkessiħ, sakemm ma jkunx hemm minħabba f'hekk riskju ta' distorzjoni tal-kompetizzjoni.";(3) Il-Kapitolu 3 tat-Titolu VIII huwa mħassar;(4) fl-Artikolu 114(1), it-tieni subparagrafu huwa mibdul b'dan li ġej:"L-Istati Membri msemmijin fl-ewwel subparagrafu jistgħu japplikaw wkoll din ir-rata għall-ħwejjeġ tat-tfal u ż-żraben tat-tfal.";(5) L-Artikolu 115 huwa mibdil b'dan li ġej:" Artikolu 115L-Istati Membri li, fl-1 ta' Jannar 1991, kienu qed japplikaw rata mnaqqsa għall- ħwejjeġ tat-tfal u ż-żraben tat-tfal jistgħu jkomplu japplikaw din ir-rata għall-provvista ta' dawk l-oġġetti jew servizzi.";(6) L-Artikolu 116 huwa mħassar;(7) fl-Artikolu 117, il-paragrafu 1 huwa mħassar;(8) L-Artikolu 123 huwa mħassar;(9) fl-Artikolu 125, il-paragrafu 2 huwa mħassar;(10) in Artikolu 128, il-paragrafi 2, 3 u 4 huma mħassra;(11) fl-Artikolu 129, huwa mħassar;(12) L-Anness III huwa emendat skond l-Anness ta’ din id-Direttiva;(13) L-Anness IV huwa mħassar.Artikolu 2L-Istati Membri għandhom minnufih jikkomunikaw lill-Kummissjoni it-test tal-liġijiet, ir-regolamenti u d-dispożizzjonijiet amministrattivi li jadottaw fil-qasam kopert minn din id-Direttiva u tabella ta’ korrelazzjoni bejn dawk id-dispożizzjonijiet u din id-Direttiva.Meta l-Istati Membri jadottaw dawk id-dispożizzjonijiet, għandu jkollhom referenza għal din id-Direttiva jew ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.Artikolu 3Din id-Direttiva għandha tidħol fis-seħħ fl-1 ta' Jannar 2011.Artikolu 4Id-Direttiva hija indirizzata lill-Istati Membri.Magħmul fi Brussell,Għall-KunsillIl-PresidentANNESSL-Anness III għad-Direttiva 2006/112/KE huwa emendat kif ġej:(1) Il-punti (3) u (4) huma sostitwiti b'dan li ġej:"(3) prodotti farmaċewtiċi tat-tip li normalment jintużaw għall-kura tas-saħħa, il-prevenzjoni tal-mard u għat-trattament għal skopijiet mediċi u veterinarji, inklużi l-prodotti użati għall-kontraċezzjoni u prodotti iġjeniċi li jassorbu;(4) tagħmir mediku, għajnuniet u apparati oħra normalment intenzjonati għas-serħan jew it-trattament ta' diżabilità, għall-benefiċċju personali esklussiv ta' persuni b'diżabilità, u apparat u tagħmir elettriku, elttroniku jew tagħmir ieħor u mezzi tat-trasport, speċjalment iddiżinjati jew adattati għall-persuni b'diżabilità kif ukoll it-twellija jew kiri u tiswija ta' oġġetti bħal dawn;"(2) Jiddaħħal il-punt (4a) li ġej:"(4a) is-siġġijiet tat-tfal għall-karozzi;"(3) Il-punt (6) huwa sostitwit b'dan li ġej:"(6) forniment, inkluż b'self minn libreriji, ta' kotba (inklużi brochures, leaflets and materjal stampat ieħor, kotba tat-tfal, ta' l-istampi, tat-tpinġija jew tal-kulur, mużika stampata jew f'forma ta' manuskritt, mapep u ċarts idrografiċi jew ċarts simili, kif ukoll audio books CD, CD-ROMs jew kull bażi fiżika simili li b’mod predominanti tirriproduċi l-istess kontenut ta' tagħrif bħall-kotba stampati), gazzetti u ġurnali, minbarra materjal li b’mod predominanti jew kompletament huma maħsuba għar-riklamar;"(4) Il-punti (8), (9) u (10) huma sostitwiti b'dan li ġej:"(8) servizzi tax-xandir tar-radju u tat-televiżjoni;(9) forniment ta' servizzi minn kittieba, kompożituri u artisti li jagħtu wirjiet, inklużi dawk li jitħallsu mid-drittijiet ta’ l-awtur dovuti lilhom;(10) forniment u kostruzzjoni ta' djar;"(5) Jiddaħħal il-punt (10a) li ġej:"(10a) forniment ta' servizzi li jikkonsistu minn rinnovazzjoni, tiswija, alterazzjonijiet, manteniment u tindif ta' djar u ta' postijiet ta' qima u ta' wirt kulturali u monumenti storiċi rikonoxxuti mill-Istat Membru konċernat;"(6) Jiddaħħal il-punt (12a) li ġej:"(12a) forniment ta' servizzi ta' ristoranti u ta' catering ħlief il-forniment ta' xorb alkoħoliku;"(7) Il-punti (16), (17) u (18) huma sostitwiti b'dan li ġej:"(16) forniment ta' servizzi ta' ta' funerali jew servizzi ta' ħruq u l-forniment ta' oġġetti relatati magħhom;(17) forniment ta' kura medika jew dentali u ta' trattment termali sakemm dawn is-servizzi ma jkunux eżenti skond il-punti (b) sa (e) ta' l-Artikolu 132(1);(18) forniment ta' servizzi pprovduti f'konnessjoni ma’ tindif ta' toroq, purifikazzjoni u riċiklaġġ ta' ilma tar-rimi, tad-drenaġġ, ġbir ta' l-iskart u trattament ta' l-iskart, jew riċiklaġġ ta' l-iskart u servizzi li jwasslu għall-użu mill-ġdid;"(8) Jiżdiedu l-punti (19) sa (23) li ġejjin:"(19) forniment ta' servizzi tal-ġonna jew ta' landscaping u manteniment ta' ġonna;(20) tiswija minuri ta proprjetà mobbli tanġibbli inklużi r-rota u tricycles ta' kull tip iżda esklużi l-mezzi l-oħra kollha tat-trasport;(21) servizzi ta' tindif u ta' manteniment ta' proprjetà mobbli tanġibbli;(22) forniment ta' servizzi ta' kura domestika, bħall-għajnuna fid-dar u l-kura tat-tfal, l-anzjani, il-morda jew persuni b'diżabilità;(23) kura personali tat-tip ipprovdut fis-salons tax-xagħar u fl-istabbilimenti ta' kura estetika personali."[1] ĠU C , , p. .[2] ĠU C , , p. .[3] ĠU C , , p. .[4] ĠU L 347, 11.12.2006, p. 1. Direttiva kif l-aħħar emendata mid-Direttiva 2008/8/KE (ĠU L 44, 20.2.2008, p. 11).[5] KUMM(2007) 380 finali tal-5 ta' Lulju 2007